BCP บวก 1.54% หลังประกาศกำไร Q1 สุดหรู โตกว่า 6 เท่าตัว!
BCP บวก 1.54% หลังประกาศกำไร Q1 สุดหรู โตกว่า 6 เท่าตัว! ล่าสุด ณ เวลา 16.04 น. ราคาอยู่ที่ 33.00 บาท บวก 0.50 บาท หรือ 1.54% สูงสุดที่ 33.25 บาท ต่ำสุดที่ 32.00 บาท มูลค่าซื้อขายที่ 331.04 ล้านบาท 
8 พ.ค. 2560

ผู้สื่อข่าวรายงานว่า ราคาหุ้นบริษัท บางจาก คอร์ปอเรชั่น จำกัด (มหาชน) หรือ BCP ณ เวลา 16.04 น. ราคาอยู่ที่ 33.00 บาท บวก 0.50 บาท หรือ 1.54% สูงสุดที่ 33.25 บาท ต่ำสุดที่ 32.00 บาท มูลค่าซื้อขายที่ 331.04 ล้านบาท

BCP รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานช่วง Q1/60 มีกำไรเพิ่มขึ้น เนื่องจากบริษัทและบริษัทย่อย มี EBITDA รวม 4,075 ล้านบาท เพิ่มขึ้น 187% จากปีก่อน , เพิ่มขึ้น 33% จากไตรมาสก่อน) ผลการดำเนินงานปรับตัวดีขึ้นอย่างมาก โดยเฉพาะธุรกิจโรงกลั่นมีอัตราการผลิตเฉลี่ยอยู่ในระดับสูง โดยตลอดเดือนมี.ค.สามารถกลั่นได้สูงถึงระดับ 121 KBD
ขณะที่ธุรกิจการตลาดยอดขายยังคงเติบโตต่อเนื่อง รวมถึงผลการดำเนินงานธุรกิจผลิตภัณฑ์ชีวภาพที่ปรับตัวดีขึ้น และจากราคาน้ำมันดิบที่ปรับตัวดีขึ้น ส่งผลให้ธุรกิจโรงกลั่นมี Inventory Gain 299 ล้านบาท
ทั้งนี้บริษัทย่อยมี Inventory Loss 2 ล้านบาท อีกส่วนหนึ่งมาจากการที่ค่าเงินบาทแข็งค่าขึ้นทำให้มีการรับรู้ผลกำไรจากสัญญาซื้อขายเงินตราต่างประเทศล่วงหน้า 37 ล้านบาท และมีกำไรจากอัตราแลกเปลี่ยน 271 ล้านบาท
อย่างไรก็ตามในไตรมาสนี้บริษัท NIDO มีการบันทึกขาดทุนจากการด้อยค่ำของสินทรัพย์ 113 ล้านบาท จากการถอนตัวจากแหล่งสำรวจ GURITA PSC ในประเทศอินโดนีเซีย